கேள்வி: அம்பாசரி ஏரி என்பது என்ன?
பதில்: படிமம்:AmbazariLake.JPG அம்பாசரி ஏரி (Ambazari lake) இந்தியா மகாராட்டிரம் மாநிலத்தில் நாக்பூர் தென்மேற்கு எல்லைக்கு அருகில் அமைந்துள்ளது. நாக்பூரில் உள்ள 11 ஏரிகளில் இதுவும் ஒன்றாகும். நகரத்தின் மிகப்பெரிய ஏரியாகக் கருதப்படும் இங்கிருந்துதான் நாக் நதி உருவாகிறது. 1870ஆம் ஆண்டில், போன்சுலே ஆட்சியின் கீழ், நகரத்திற்கு நீர் வழங்குவதற்காக அம்பாசரி ஏரி கட்டப்பட்டது. அரசு அதிகாரிகளுக்கும், பிரபலங்களுக்கும் குழாய்கள் மூலம் தண்ணீர் இங்கிருந்து வழங்கப்பட்டது. வி.என்.ஐ.டிக்கு அருகில் உள்ள இந்த ஏரி மா மரங்களால் சூழப்பட்டுள்ளது. இதை அடையாளப்படுத்தும் விதமாக மராத்திய மொழி மாம்பழம் என்று பொருள்படும் அம்பாசாரி என்ற சொல் ஏரிக்கு பெயராக வைக்கப்பட்டுள்ளது. நாக்பூர் 30 ஆண்டுகளுக்கும் மேலாக நீர் வழங்க பயன்படுத்தப்பட்ட இந்த ஏரி அழகாகவும் அமைதியாகவும் இருக்கிறது.